فرانسانین سوریه دموکراتیک گوج‌لری ایله تورکیه آراسین‌دا آراچیلیق ائتمک ایسته‌مه‌سینه جمهورباشقانلیغی سؤزچوسو ابراهیم قالیندان جاواب گلدی.
قالین،
"آراچیلیق کیمی جدیتسیز یاناشمالاری رد ائدیریک" دئدی.
ابراهیم قالین، بؤلوجو ترور هؤرگوتو پ‌کاکانین سوریه‌ده‌کی قولو ی.پ.گ نماینده هیاتی ایله گؤروشن و سونرا سوریه دموکراتیک گوج‌لری ایله تورکیه آراسین‌دا آراچیلیق ائتمک ایستدیگینی سؤیله‌ین فرانسا پرزیدنتی امانوئل مکرونون آچیقلامالارینا سوسیال مئدیا حسابی تویتردن تپکی گؤستردی.
قالین، تورکیه‌نین، سوریه دموکراتیک گوج‌لری آدی آلتین‌دا اؤزونو مشروعلاشدیرماغا چالیشان پ‌کاکا/پ.ی.د/ی.پ.گ ایله باغلی توتومونون آیدین اولدوغونو وورغولایاراق،
"تورکیه ایله بو جور ترور مکانیزملری آراسین‌دا دیالوگ، ارتباط، آراچیلیق کیمی جدی‌لیک‌دن اوزاق توتوملاری رد ائدیریک. ترور قروپلاشمالارینی مشروعلاشدیرماق آنلامینا گله‌جک آددیملار آتماق یئرینه دوست و متفیق قبول ائتدیگیمیز اؤلکه‌لر، ترورون هر نؤوعونه قارشی آچیق و آیدین بیر توتوم سرگیله‌مه‌لی‌دیر. فرق‌لی آد و اؤرتوکلر ترور هؤرگوتونون حقیقی کیملیگینی گیزله‌ده‌ممز" ایفاده‌لرینی پایلاشدی.
